A situación interna de Francia estió en ixas anyadas 20 economicament difícil, encara que muito millor que en Alemanya. Sindembargo, o nacionalismo francés de dreita derivó ta actitudes politicas amanatas a o faixismo en bells partitos y politicos franceses, como Action Française, Camelots du Roi, Croix-de-feu, Charles Maurras, François de la Rocque u Robert Brasillach. Una parte important d'istas presonas estió dimpués colaboracionista en 1940-1945.